रगद हुसेन यांच्यासोबत हुसेन केमेल अल-माजिद

त्यावेळी तिचं वय फक्त 15 वर्षे होतं. रगद यांच्या लग्नाच्या वेळी इराक आणि इराणमध्ये युद्ध सुरू होतं. फेब्रुवारी 1996 मध्ये वयाच्या 25 व्या वर्षी रगद यांनी आपल्या कुटुंबीयांच्या सांगण्यावरून पतीसोबत घटस्फोट घेतला. पण त्यानंतर दोनच दिवसात रगदच्या पतीची हत्या करण्यात आली. 

रगद यांचं लग्न सद्दाम हुसेन यांचे चुलत भाऊ हुसेन केमेल अल माजिद यांच्याशी झालं होतं. हुसेन केमेल त्यावेळी सद्दाम हुसेन यांच्या सुरक्षाव्यवस्थेचं काम पाहायचे. 

सद्दाम यांच्या दुसऱ्या मुलीचं लग्न हुसेन केमेल यांचा भाऊ केमेल अल माजिद यांच्याशी झालं होतं. दोन्ही मुलींचं लग्न, घटस्फोट आणि त्यांच्या पतींची हत्या अशी दुःखद कहाणी आहे. 

पुढे 2018 मध्ये रगद सद्दाम हुसेन यांचं नाव तत्कालीन इराक सरकारने मोस्ट वॉन्टेड यादीत घातलं होतं.

रगद हुसेन यांनी अल-अरबियाला दिलेल्या एका मुलाखतीत आपल्या खासगी जीवनातील अनेक महत्त्वाच्या गोष्टींबाबत खुलासा केला आहे. 

सद्दाम हुसेन आपल्या कुटुंबासोबत

सद्दाम हुसेन यांनी रगद यांच्यावर विवाहासाठी दबाव टाकला होता की हे लग्न त्यांनी स्वेच्छेने केलं होतं, हा प्रश्नही यावेळी रगद यांना विचारण्यात आला. 

लग्न आपल्या मर्जीने

या प्रश्नाचं उत्तर देताना रगद सांगतात, "माझ्या वडिलांनी त्यांच्या पाचही मुलांवर लग्नाबाबत कधीच दबाव टाकला नाही. त्यांच्या मुलींसमोर कुणी लग्नाचा प्रस्ताव ठेवल्यास त्या गोष्टीसुद्धा त्यांनी आम्हाला सर्वांना विचारल्या. त्यांनी आम्हाला संपूर्ण स्वातंत्र्य दिलं होतं. मी त्यावेळी कुमारवयीन होते. उन्हाळ्यातली ती एक दुपार होती. वडिलांनी दरवाजा ठोठावला आणि ते माझ्या खोलीत आले. मी झोपले होते. त्यांनी अत्यंत प्रेमाने मला उठवलं. ते माझ्या बाजूला बसले, त्यांनी म्हटलं, तुझा प्रियकर आहे ना? त्यांनी त्याचं नावही सांगितलं."

त्यांनी पुढे म्हटलं, "लग्न नात्यातच होणार असल्याने इतकी अवघड परिस्थिती नव्हती. हे नातं स्वीकारावं की नाही, हा निर्णय सर्वस्वी माझा असल्याचं वडिलांनी मला सांगितलं. निर्णय झाल्यानंतर त्याबद्दल आईला कळव असं ते म्हणाले.

 हुसेन केमेल अल-माजिद माझ्या वडिलांच्या सुरक्षा दलात होते. त्यांची भेट सद्दाम हुसेन यांच्याशी रोजच होत होती. माझे वडील बाकीच्या अंगरक्षकांना जेवणासाठी बोलवत तेव्हा तेसुद्धा यायचे. 

आम्ही दोघे एकमेकांवर प्रेम करू लागलो होतो. माझ्या आईला... \n\nवरील लेखासाठी मला एक चांगले शीर्षक द्या.
सद्दाम हुसेन यांची मुलगी रगदचा वडिलांबरोबरच्या संबंधांबद्दल मोठा खुलासा